|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ**ΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ****ΓΡ. ΑΝΑΠΛ. ΔΙΕΥΘΥΝΤΡΙΑΣ: ΠΟΛΥΞΕΝΗ ΠΑΡΙΔΟΥ**ΤΑΧ.Δ/ΝΣΗ: ΜΑΤΖΑΓΡΙΩΤΑΚΗ 76Τ.Κ.: 176 76Τηλ.: 213 20 70 415 E-ΜΑΙL: p.paridou@kallithea.gr | **Καλλιθέα, 28-3-2025****Αρ. Πρωτ.: 17143****ΠΡΟΣ****Τον κ.Πρόεδρο του** **Δημοτικού Συμβουλίου** |

# ΘΕΜΑ: A) Αναγνώριση της οφειλής του Δήμου για παροχή γάλακτος σε χρήμα περιόδου 1.1-25.8.2024 συνολικής δαπάνης 119.820,68 ευρώ με Φ.Π.Α. σε 793 δικαιούχους εργαζόμενους του Δήμου Καλλιθέας, και έγκριση της καταβολής του σε χρήμα,

**Β) Συμπλήρωση της απόφασης Δ.Σ. με αριθμό 150/2024 (ΑΔΑ: 95ΙΧΩΕΚ-Χ66) περί αναγνώρισης της οφειλής του Δήμου για παροχή γάλακτος σε χρήμα περιόδου 18/7-31/12/2023 και έγκρισης της καταβολής του σε χρήμα, για αναγνώριση και καταβολή συνολικού ποσού 247,47, που εκ παραδρομής δεν καταβλήθηκε σε 2 εργαζόμενους του Δήμου.**

# Παρακαλούμε όπως στα θέματα της ημερήσιας διάταξης του προσεχούς Δημοτικού Συμβουλίου του Δήμου μας συμπεριλάβετε το παραπάνω θέμα, που αναλυτικά έχει ως εξής:

1. Στους εργαζόμενους στους οποίους παρέχονται μέσα ατομικής προστασίας παρέχεται επίσης  ένα (1) λίτρο φρέσκο γάλα σε ημερήσια βάση ([KYA 43726/07.06.2019, ΦΕΚ 2208/08.06.2019 τεύχος B’)](https://dimosnet.gr/blog/laws/273521/).Η ανωτέρω ποσότητα γάλακτος παρέχεται και στους μουσικούς πνευστών οργάνων [(άρθρο 3 ΣΣΕ ΠΟΕ-ΟΤΑ Π.Κ. 6/20.04.2022](https://dimosnet.gr/blog/laws/%CF%83%CF%85%CE%BB%CE%BB%CE%BF%CE%B3%CE%B9%CE%BA%CE%AE-%CF%83%CF%8D%CE%BC%CE%B2%CE%B1%CF%83%CE%B7-%CE%B5%CF%81%CE%B3%CE%B1%CF%83%CE%AF%CE%B1%CF%82-%CE%AD%CF%84%CE%BF%CF%85%CF%82-2022-%CF%84%CE%B7/)).

#  Σύμφωνα με τις διατάξεις του άρ.97 παρ. 1 του Ν. 4483/2017 (ΦΕΚ Α’ 107), το οποίο αντικαταστάθηκε με το άρ.60 παρ.1 του Ν. 4735/2020 (ΦΕΚ Α’ 197), τα μέσα ατομικής προστασίας του δικαιούχου προσωπικού των ΟΤΑ που προβλέπονται στην ΚΥΑ με αρ. 43726/07.06.2019, ΦΕΚ 2208/Β΄/8.6.2019 (όπως αυτή τροποποιήθηκε μερικώς με την ΚΥΑ με αριθμό 87669/9.12.2019, ΦΕΚ 4584/Β΄/13.12.2019), που δεν χορηγούνται εντός του έτους, αποτιμώνται σε χρήμα, σύμφωνα με την τιμή διαγωνισμού που προκηρύχθηκε ή άλλου διαγωνισμού προγενέστερων ετών που είχε λάβει χώρα για την προμήθεια των ίδιων ειδών, που αποδίδονται στους δικαιούχους με τις εξής προϋποθέσεις:

# α. να αναγνωρίζεται η οφειλή προς τον εργαζόμενο από τον οικείο ΟΤΑ

# β. να υπάρχουν οι αντίστοιχοι κωδικοί και πιστώσεις στον προϋπολογισμό των ΟΤΑ των ετών καταβολής και

# γ. να μπορεί να πραγματοποιηθεί η καταβολή τους σε έως και τριάντα έξι (36) μηνιαίες δόσεις.

 Οι δικαιούχοι, οι οφειλές, ο αριθμός των δόσεων, καθώς και κάθε άλλη συναφής λεπτομέρεια καθορίζονται με απόφαση του οικείου Συμβουλίου ([άρθρο 97 παρ.1 του Ν.4483/2017](https://dimosnet.gr/blog/laws/%CE%AC%CF%81%CE%B8%CF%81%CE%BF-97-%CE%BC%CE%AD%CF%83%CE%B1-%CE%B1%CF%84%CE%BF%CE%BC%CE%B9%CE%BA%CE%AE%CF%82-%CF%80%CF%81%CE%BF%CF%83%CF%84%CE%B1%CF%83%CE%AF%CE%B1%CF%82-%CE%BA%CE%B1%CE%B9-%CE%BC/), όπως αντικαταστάθηκε από την [παρ.3 του άρθρου 60 του Ν.4735/2020](https://dimosnet.gr/blog/laws/%CE%AC%CF%81%CE%B8%CF%81%CE%BF-60-%CE%BC%CE%AD%CF%83%CE%B1-%CE%B1%CF%84%CE%BF%CE%BC%CE%B9%CE%BA%CE%AE%CF%82-%CF%80%CF%81%CE%BF%CF%83%CF%84%CE%B1%CF%83%CE%AF%CE%B1%CF%82-%CE%BA%CE%B1%CE%B9-%CE%BC%CE%AD/)).

 Σύμφωνα με τις διατάξεις του άρ.97 παρ. 3 του Ν. 4483/2017 (ΦΕΚ Α’ 107), οι εργαζόμενοι με συμβάσεις εργασίας ιδιωτικού δικαίου ορισμένου χρόνου, καθώς και οι συμβασιούχοι μίσθωσης έργου των ΟΤΑ α΄και β΄βαθμού και των νομικών προσώπων αυτών που απασχολούνται στις εργασίες που αναφέρονται στην με αριθμό 53361/11.10.2006 κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης, Οικονομίας και Οικονομικών και Απασχόλησης και Κοινωνικής Προστασίας (ΦΕΚ 1503/Β΄), όπως ισχύει, δικαιούνται των αντίστοιχων ΜΑΠ (άρα και το γάλα, σύμφωνα με την [KYA 43726/07.06.2019, ΦΕΚ 2208/08.06.2019 τεύχος B’)](https://dimosnet.gr/blog/laws/273521/), με τους όρους και τις προϋποθέσεις που αναφέρονται στην εν λόγω κοινή υπουργική απόφαση με αριθμό 53361/11.10.2006.

 Το υφιστάμενο νομοθετικό πλαίσιο για την παροχή των μέσων ατομικής προστασίας επικαιροποιήθηκε με την ισχύουσα πλέον Κ.Υ.Α. 43726/2019, ΦΕΚ Β’ 2208/8-6-2019, η οποία αναφέρει τους κλάδους-χώρους, τις ειδικότητες και τις εργασίες στις οποίες απασχολούνται οι δικαιούχοι εργαζόμενοι.

 Με την παρ. 2 του άρ.60 του Ν. 4735/2020 (ΦΕΚ Α’ 197) καταργείται η παρ. 2 του άρ.97 του Ν. 4483/2017 (ΦΕΚ Α’ 107), που απαγόρευε την αποτίμηση σε χρήμα των Μέσων Ατομικής Προστασίας (Μ.Α.Π.) και του γάλακτος.

 Για την αποτίμηση του μη χορηγηθέντος γάλακτος, η τιμή του λίτρου υπολογίζεται με τον ΦΠΑ, αφού αυτή αποτελεί την τιμή του προκηρυχθέντος διαγωνισμού (Ελ.Συν.Κλιμ.Τμ.7 Πράξη 189/2018).

 Η χορήγηση του γάλακτος (άρα και η αποζημίωση του μη χορηγηθέντος) προβλέπεται μόνον κατά τις ημέρες εργασίας των υπαλλήλων, δηλ. αυτές που πράγματι παρείχαν εργασία (Ελ.Συν.Κλιμ.Τμ.7 Πράξη 272/2019) και διακόπτεται για τις ημέρες που τελούν σε άδεια (έγγραφο Αποκ/νης Διοίκησης Ηπείρου-Δυτ.Μακεδονίας με αρ.πρωτ. 60289/2-6-2021).

 **Α)** Ιστορικό για τη μη χορήγηση γάλακτος περιόδου 1.1-25.8.2024:

Σύμφωνα με το υπ’ αρ. πρωτ.14255/12-3-2025 έγγραφο του Τμήματος Προμηθειών, ο διαγωνισμός που εκκίνησε με την υπ’αριθμ. 447/2023 διακήρυξη Δημάρχου σε εκτέλεση της απόφασης 204/2023 της Ο.Ε., κηρύχθηκε άγονος με την απόφαση 394/2023 της Ο.Ε. για την ομάδα Α’: φρέσκο παστεριωμένο γάλα, και εγκρίθηκε η επαναπροκήρυξή του.

Με την υπ’αριθμ. 87/2024 διακήρυξη Δημάρχου σε εκτέλεση της απόφασης 6/2024 της Δ.Ε., εκκίνησε νέα διαγωνιστική διαδικασία και τελικώς με την 187/2024 απόφαση της Δ.Ε. εγκρίθηκε το 1ο Πρακτικό της Επιτροπής Διαγωνισμού και κατακυρώθηκε η προμήθεια γάλακτος στην εταιρεία «Αγροτική Εταιρική Σύμπραξη Βιομηχανία Γάλακτος Τρικάλων ΤΡΙΚΚΗ Α.Ε.». Η απόφαση οριστικοποιήθηκε με την υπ’αριθμ. 263/2024 απόφαση της Δ.Ε. περί έγκρισης 2ου Πρακτικού της Επιτροπής Διαγωνισμού.

Στις 26-8-2024 υπογράφηκε σύμβαση με τον ανάδοχο «Αγροτική Εταιρική Σύμπραξη Βιομηχανία Γάλακτος Τρικάλων ΤΡΙΚΚΗ Α.Ε.», με τιμή μονάδας 1,00/λίτρο + ΦΠΑ 13% για χρονικό διάστημα 24 μηνών.

 Μετά τα παραπάνω, ο Σύλλογος εργαζομένων του Δήμου υπέβαλε το με αρ. πρωτ. 13853/11-3-2025 αίτημα για καταβολή σε χρήμα στους δικαιούχους εργαζόμενους του μη χορηγηθέντος κατά την περίοδο 1.1-25.8.2024 γάλακτος.

Συμπερασματικά, θα πρέπει:

1. Να αναγνωριστεί η οφειλή του Δήμου σε χρήμα για το μη χορηγηθέν γάλα για τη χρονική περίοδο από 1.1-25.8.2024, η συνολική δαπάνη της οποίας (με βάση και την αναλυτική ονομαστική κατάσταση που επισυνάπτεται στο παρόν ως ΠΑΡΑΡΤΗΜΑ 1) ανέρχεται στο ποσό των 119.820,68 ευρώ με Φ.Π.Α. 13% για 793 εργαζόμενους,
2. Να εγκριθεί η καταβολή των οφειλομένων, συνολικής δαπάνης 119.820,68 ευρώ με Φ.Π.Α. 13%, σε 793 εργαζόμενους, δεδομένου ότι υπήρχαν οι αντίστοιχοι κωδικοί και πιστώσεις στον προϋπολογισμό του Δήμου έτους 2024, καθώς και οι αντίστοιχοι στον τρέχοντα προϋπολογισμό, και
3. Να οριστεί ο αριθμός των τυχόν δόσεων.

Ο υπολογισμός των ημερών για κάθε δικαιούχο έγινε σύμφωνα με τον παρακάτω πίνακα:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΜΗΝΑΣ** | **1ος 2024** | **2ος 2024** | **3ος 2024** | **4ος 2024** | **5ος 2024** | **6ος 2024** | **7ος 2024** | **1-25.8.2024** | **ΑΝΩΤΑΤΟ** **ΣΥΝΟΛΟ** |
| **ΗΜΕΡΩΝ 1/1-25/8/2024**  |
| (ΠΡΙΝ ΤΗΝ ΑΦΑΙΡΕΣΗ ΑΠΟΥΣΙΩΝ/ΑΔΕΙΩΝ) |
| **ΗΜΕΡΕΣ ΕΡΓΑΣΙΑΣ** |  27 | 25  | 26  | 26 | 27  | 25  | 27  | 21  | **204** |
| (ΓΙΑ ΔΙΕΥΘΥΝΣΗ ΠΕΡΙΒΑΛΛΟΝΤΟΣ, ΤΕΧΝΙΚΑ ΣΥΝΕΡΓΕΙΑ, ΤΜ.ΔΗΜΟΤΙΚΟΥ ΚΟΙΜΗΤΗΡΙΟΥ & Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ) |
| **ΗΜΕΡΕΣ ΕΡΓΑΣΙΑΣ** | 22  | 21  | 19  | 22  | 21  | 19  | 23  | 16  | **163** |
| (ΓΙΑ ΛΟΙΠΕΣ ΔΙΕΥΘΥΝΣΕΙΣ) |

Από τα ανωτέρω στοιχεία προκύπτει ότι το **μέγιστο** ποσό αποζημίωσης (δηλ.για εργαζόμενο χωρίς καμία απουσία κατά την κρίσιμη περίοδο) ανά δικαιούχο εργαζόμενο ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ, ΤΕΧΝΙΚΩΝ ΣΥΝΕΡΓΕΙΩΝ, ΤΜ.ΔΗΜΟΤΙΚΟΥ ΚΟΙΜΗΤΗΡΙΟΥ & Δ/ΝΣΗΣ ΔΗΜΟΤΙΚΗΣ ΑΣΤΥΝΟΜΙΑΣ ορίζεται σε 204 λίτρα (όσα το ανώτατο σύνολο ημερών) Χ 1,13 ευρώ/λίτρο = 230,52 ευρώ με το Φ.Π.Α., ενώ ανά δικαιούχο εργαζόμενο ΛΟΙΠΩΝ ΥΠΗΡΕΣΙΩΝ ορίζεται σε 163 λίτρα Χ 1,13 ευρώ/λίτρο =184,19 ευρώ με το Φ.Π.Α.

Η διαφοροποίηση στον υπολογισμό των εργάσιμων ημερών προκύπτει από το γεγονός ότι οι εργαζόμενοι ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ, ΤΕΧΝΙΚΩΝ ΣΥΝΕΡΓΕΙΩΝ, ΤΜ.ΔΗΜΟΤΙΚΟΥ ΚΟΙΜΗΤΗΡΙΟΥ & Δ/ΝΣΗΣ ΔΗΜΟΤΙΚΗΣ ΑΣΤΥΝΟΜΙΑΣ απασχολούνται σε βάρδιες σε υπηρεσίες 24ωρης ή 12ωρης και για όλες τις ημέρες του μήνα απασχόλησης, δηλ. και Σάββατα ή Κυριακές (6ήμερη απασχόληση), καθώς και αργίες, δηλ. αποτελούν προσωπικό που εξαιρείται της εφαρμογής της 5νθήμερης εβδομαδιαίας εργασίας, ενώ οι εργαζόμενοι ΛΟΙΠΩΝ ΥΠΗΡΕΣΙΩΝ απασχολούνται σε 5νθήμερη πρωινή εβδομαδιαία βάση.

Με τα υπ’ αρ. πρωτ. έγγραφα: 1) 14603/14-3-25 της Διεύθυνσης Περιβάλλοντος, 2) 6548/5-2-2024 της Διεύθυνσης Τεχνικών Υπηρεσιών, 3) 62399/5-12-2024 της Διεύθυνσης Δημοτικών Προσόδων, 4) 13555/10-3-2025 της Διεύθυνσης Διοικητικών Υπηρεσιών, 5) 47254/4-12-2024 (ορθή επανάληψη) της Διεύθυνσης Δημοτικής Αστυνομίας, 6) 61287/3-12-2024 (2η ορθή επανάληψη) του Τμ. Ερασιτεχνικής Δημιουργίας & Εκδηλώσεων της Διεύθυνσης Πολιτισμού, Παιδείας & Νέας Γενιάς, 7) 61292/2-12-2024 (ορθή επανάληψη) του Τμ. Ωδείου της Διεύθυνσης Πολιτισμού, Παιδείας & Νέας Γενιάς, 8) 61255/29-11-2024 του Τμ. Παιδείας & Διά Βίου Μάθησης της Διεύθυνσης Πολιτισμού, Παιδείας & Νέας Γενιάς, 9) 61238/29-11-2024 της Διεύθυνσης Κοινωνικής Πολιτικής, 10) 1998/29-11-2024 της Διεύθυνσης Υπηρεσιών Δόμησης, 11) 60901/28-11-2024 της Ενιαίας Δ/νσης τ.ΔΗΚΕΚ, 12) 61579/2-12-2024 της Δ/νσης Άθλησης και 13) 61310/29-11-2024 της Δ/νσης Παιδικής Αγωγής, τα οποία επισυνάπτονται στο παρόν ως ΠΑΡΑΡΤΗΜΑ 2, προσδιορίστηκαν οι δικαιούχοι υπάλληλοι.

 Επειδή έχει δοθεί και σχετική Γνωμοδότηση του Τεχνικού Ασφαλείας που αφορά συγκεκριμένες κατηγορίες δικαιούχων (οδηγούς δικύκλων, κηπουρούς, βουλκανιστές, οδηγούς τριτρόχων),

Επειδή ο υπολογισμός του οφειλόμενου συνολικά στους 795 δικαιούχους υπαλλήλους ποσού έγινε σύμφωνα με τις ημέρες αυτοπρόσωπης παρουσίας-εργασίας εκάστου επί το αντίτιμο της δικαιούμενης ημερήσιας ποσότητας ενός λίτρου φρέσκου γάλακτος, ήτοι 1,00 ευρώ + 13% ΦΠΑ = 1,13 ευρώ/ημέρα Χ 106.036,00 συνολικά ημέρες εργασίας των 793 εργαζομένων =119.820,68 ευρώ (ως συνημμένη κατάσταση - Παράρτημα 1).

**Β)** Με την απόφαση του Δ.Σ. με αριθμό 150/2024 (ΑΔΑ: 95ΙΧΩΕΚ-Χ66) αναγνωρίστηκε η οφειλή του Δήμου για παροχή γάλακτος σε χρήμα και εγκρίθηκε η καταβολή του για την περίοδο 18/7-31/12/2023 σε 716 δικαιούχους εργαζόμενους με τιμή 1,13 ευρώ/λίτρο με ΦΠΑ, όπως αναλυτικά περιγράφεται στην εν λόγω απόφαση. Εκ παραδρομής:

α) Στον μόνιμο υπάλληλο Παρασκευόπουλο Γεώργιο του Ιωάννη, κλάδου ΔΕ Τεχνικού/ειδικότητας ΔΕ Υδραυλικών, αναγνωρίστηκε ως οφειλή του Δήμου και καταβλήθηκε ποσό 10,17 ευρώ αντί του ορθού 144,64 ευρώ, ήτοι οφείλεται ποσό 134,47 ευρώ (λόγω υπολογισμού ως δικαιούμενων ημερών εργασίας 9 αντί του ορθού 128, ήτοι 128 Χ 1,13 ευρώ/λίτρο με ΦΠΑ = 144,64 ευρώ). Σχετ. η υπ’αριθμ. πρωτ. 40353/26-8-2024 αίτηση του υπαλλήλου.

β) Δεν συμπεριλήφθηκε στην κατάσταση των δικαιούχων, ούτε στην άνω απόφαση του Δ.Σ., άρα δεν αναγνωρίστηκε η οφειλή του Δήμου, ούτε καταβλήθηκε αντίστοιχο ποσό στην εργαζόμενη με σύμβαση εργασίας ΙΔΟΧ Ψύχα Κωνσταντίνα του Νικολάου, κλάδου/ειδικότητας ΥΕ εργατών γενικών καθηκόντων, και για το λόγο αυτό της οφείλεται ποσό 113,00 ευρώ (100 ημέρες εργασίας Χ 1,13 ευρώ/λίτρο με ΦΠΑ). Σχετ. το υπ’αριθμ. πρωτ. 43376/2024 έγγραφο της Δ/νσης ‘Αθλησης.

Κατόπιν των ανωτέρω παρακαλούμε να αποφασίσετε:

**Α) 1.** Να αναγνωριστεί η οφειλή του Δήμου σε χρήμα για το μη χορηγηθέν γάλα για τη χρονική περίοδο από 1.1.2024 έως 25.8.2024, η συνολική δαπάνη της οποίας (με βάση την αναλυτική ονομαστική κατάσταση που επισυνάπτεται στο παρόν ως ΠΑΡΑΡΤΗΜΑ Ι) **ανέρχεται στο ποσό των 119.820,68** **ευρώ** με Φ.Π.Α. 13% για 793 εργαζόμενους,

**2.** Να εγκριθεί η καταβολή των οφειλομένων, συνολικής δαπάνης 119.820,68 ευρώ με Φ.Π.Α. 13%, σε 793 εργαζόμενους, επειδή υπήρχαν οι αντίστοιχοι κωδικοί και πιστώσεις στον προϋπολογισμό του Δήμου έτους 2024, καθώς και οι αντίστοιχοι στον τρέχοντα προϋπολογισμό, και

**3.** Να οριστεί ο αριθμός των τυχόν δόσεων.

**Β) 1**. Να συμπληρωθεί η απόφαση Δ.Σ. με αριθμό 150/2024 (ΑΔΑ: 95ΙΧΩΕΚ-Χ66), ώστε να αναγνωριστεί η οφειλή του Δήμου για παροχή γάλακτος σε χρήμα περιόδου 18/7-31/12/2023 και να εγκριθεί η καταβολή του σε χρήμα, για τα ποσά που εκ παραδρομής δεν καταβλήθηκαν στους κάτωθι δύο εργαζόμενους του Δήμου:

α) στον μόνιμο υπάλληλο Παρασκευόπουλο Γεώργιο του Ιωάννη, κλάδου ΔΕ Τεχνικού/ειδικότητας ΔΕ Υδραυλικών, στον οποίο **οφείλεται ποσό 134,47 ευρώ** (λόγω υπολογισμού ως δικαιούμενων ημερών εργασίας 9 αντί του ορθού 128, ήτοι 128 Χ 1,13 ευρώ/λίτρο με ΦΠΑ = 144,64 -10,17 που έλαβε = 134,47 ευρώ),

β) στην εργαζόμενη με σύμβαση εργασίας ΙΔΟΧ Ψύχα Κωνσταντίνα του Νικολάου, κλάδου/ειδικότητας ΥΕ εργατών γενικών καθηκόντων, στην οποία **οφείλεται ποσό 113,00 ευρώ** (100 ημέρες εργασίας Χ 1,13 ευρώ/λίτρο με ΦΠΑ), επειδή δεν συμπεριλήφθηκε στην κατάσταση των δικαιούχων, και γι’αυτό ούτε στην άνω απόφαση του Δ.Σ., άρα δεν αναγνωρίστηκε η συγκεκριμένη οφειλή του Δήμου, ούτε της καταβλήθηκε αντίστοιχο ποσό.

**Συνημμένα:**

**-ΠΑΡΑΡΤΗΜΑ 1**

**-ΠΑΡΑΡΤΗΜΑ 2**

|  |  |
| --- | --- |
| **Εσωτερική Διανομή:** - Γρ. Δημάρχου - Γρ. Γεν. Γραμματέα - Αντιδήμαρχο κα Ευτυχιάδου- Δ/νση Ο.Υ.- Δ/νση Δ.Υ.- Τμ. Μισθοδοσίας- Τμ. Ανθρώπινου Δυναμικού  | **Η ΑΝΤΙΔΗΜΑΡΧΟΣ** **ΙΩΑΝΝΑ ΕΥΤΥΧΙΑΔΟΥ** |